
Le Roman* du to^Flore et de la 

•••• . » • * 

belle Jeanne, qui paroît pour la pre- 
mière fois, semble être connu, jusqu'à 
présent , seulement par l'analyse que 
nous en avons donné, il y a quel- 
ques années , dans la Notice sur le 

Roman de la Violette*, avec lequel il a 
plus d'un rapport. Il ne se trouve , à 
notre connoissance, que dans le ma- 
nuscrit de la Bibliothèque Royale , 
fonds de Sorbonne n° 454, folio 
169 recto. Ce volume, qui paroi t 
avoir été exécuté dans les premières 
années du treizième siècle , contient» 
outre le délicieux morceau que nous 
publions aujourd'hui , d'autres ro- 
mans , soit en vers , soit en prose , 
auxquels nous comptons bien , quel- 
que jour, donner la lumière de l'im- 

* Roman de la Violette, ou de Gérard de 
Nevers, en vers, du treizième siècle, par Gibert 
de Montreuil, à Paris, Silvestre, 1834, in-8% 
pages vj,vij. 

pression , si elle ne leur arrive pas 
auparavant d'autre part. 

Nous n'avons peut-être pas besoin 
d'ajouter qu'il n'y a rien d'historique 
dans le Roman du roi Flore et de la 
belle Jeanne, que ce n'est qu'un 
conte , mais un conte exquis à côté 
duquel la littérature romane ne peut 
rien placer, sinon le fabliau d'Au- 
cassin et Nicolette , et le Roman du 
comte de Ponthieu, qui rivalisent avec 
lui de grâce et de naïveté. 



LE 



ROMAN DU ROI FLORE 



IT 



DE LA BELLE JEANNE. 



En ceste partie dist li contes, d'un roi ki 
ot à non li rois Flores d' A usai. Il fa molt 
boins chevaliers et gentius hon de haut li- 
nage. Gis rois Flores d'Ausai prist à fenme 
le fille au prinche de Braibant , ki molt fu 
gentius fenme et de grant Iinage ; et molt 
estoit bielle pucielle cant il l'espousa et 
gente de cors et de façon ; et dist li contes 
ke elle n'avoit ke xv. ans cant li rois Flores 
le prist , et il en avoit xvij. Molt menèrent 

boine vie comme jouene gent ki molt s'en- 
tr'amoient; mais li rois Flores ne pooit 
avoir nul enfant de li : dont il estoit molt 
dolans, et elle ausi en estoit molt vourecie. 
Celle dame fu molt bielle, et molt ama Dieu 
et sainte Eglise, et si estoit si bonne au- 
mousniere et si karitavle ke elle paisoit et 
reviestoit les povres et lor baisoit pies et 
mains; et as mesiaus et as mesielles estoit- 
elle si privée et si dévote ke li sains Esperis 
manoit en li. Ses sires, li rois Flores, aloit 
souvent as tournois et en Alemagne et en 
Franche et en mains pais là ù il les savoit , 
cant il estoit sans guère , et i fasoit molt 
grans despens et molt des'onneur. Or lait li 
contes à parler de lui et parolle d'un cheva- 
lier ki manoit en le marche de Flandres et 
de Hainnau. Chil chevaliers fu molt preus 
et molt hardis et molt seurs, et ot à fenme 
une molt bielle dame de cui il avoit une 
molt bielle fille, ki avoit à non Jehane et es* 
toit en Péage de xij. ans. 

Molt fu grans parolle de celle bielle pu- 
cielle, car en toutle pais n'a voit si biele. Sa 
mère disoit souvent à son segnor ke il le 
mariast ; mais il entendoit si à siuir les tour- 
noiemens k'il ne li caloit gaires de sa fille 
cant à marier, et tout adiès l'en amousnes- 
toit sa famé cant il venoit des tournois. Chil 
chevaliers avoit un eskuier ki avoit non Ro- 
bins, ki fu li plus preus eskuiers c'on trou- 
vast en nul pais ; et par sa proaice et par 
son boin los raportoit souvent ses sires le 
pris dou tournoiement ù il aloit ; tant ke sa 
dame li dist ensi : c Robin , mesires entent 
tant à ces tornois ke je n'en sai ke dire : si 
en sui trop courecie; car je vosise bien k'il 
meist painne et kure à ma fille marier. Si te 
pri par amôrs ke, cant tu veras le point, ke 
tu li dies k'il fait trop mal et trop est blas- 
més cant il ne marie sa bielle fille, car il n'a 
chevalier en cest pais tant soit rices, ki vo- 
lentiers ne le preist.» — c Dame, dist Robins, 
vous avés bien dit ; je li dirai molt bien, car 

ausi me croit-il d'asés de choses, et ausi fera- 
il deceste, je croi. » — c Robin, dist li dame, 
je te pri en tous gueuredons de ceste be- 
songne. » — f Dame, dist Robins, g'en sui tous 
priiés. Saciés kejou en ferai mon pooir.» « — 
t C'est asés,» dist la dame. Ne demora gaires 
ke li chevaliers mut à aler à .j. tournoie- 
ment loing de son pais. Gant il vint là si fu 
tos retenus de maisnie, il et si chevalier k'il 
avoit de mesnie; et fu sa baniere portée à Fos- 
tel son mestre. Li tournois coumencha, et le 
fist li chevaliers si bien par le bien fait Robin 
son eskuier, ke il enporta le los et le pris 
dou tournoi d'une part et d'autre. Au secont 
jour s'esmut li chevaliers à aler vers son 
pais, et Robins le mist à raison molt de fois» 
et li blas[ma] molt k'il ne marioit sa biele 
fille, et pluiseurs foisli dist, et tant keli sires 
li dist : cRobin, tu et ta dame ne me laisés en 
paise de ma fille marier; mais encorre ne 
sai-je ne voi piersonne en mon pais à cui je 
le dounasse. » — c À, sire ! dist Robins, il n'a 

chevalier en vostre paiis ki volentiers ne le 
preist. » — « Robin, biaus amis, il ne valent 
riens tout, ne je ne le donroie à nul d'aus; si 
ne sai orendroitpiersonneàcuijeledounase 
fors ke à .j. tout seul homme, et si n est mie 
chevaliers.t — t Sire, or le me dites, distRo- 
bins, et je parlerai u ferai parler si sotil- 
ment à lui ke li mariages iert fais. » 

~ c Ciertes, Robin, dist li chevalier, au 
sanblant ke je te voi faire vosroies-tu bien 
ke ma fille fust mariée? » — t Sire, dist Ro- 
bins, vos dites voir, car il en est bien tans.» 
— c Robin, dist li chevaliers, puis ke tu es si 
tangres ke ma fille fust mariée, elle sera asés 
tos mariée se tu t'iacordes.»— f Ciertes, sire, 
dist Robins, je m'i acorderai volentiers. » — 
c Le me creantes-tu ensi? » dist li chevaliers, 
t Oïl , sire , » dist Robins. c Robin , tu m'as 
siervi molt bien, et t'ai trouvé preudomme 
et loial, et tel comme je sui m'as-tu fait, et 
ai bien par toi acuis .v.c. livrées de tiere, car 
il n'a gaires ke ge n'en avoie ke .v.c.Ore en 

2 

ai-ge .m. livrées; si te di ke je me loc molt de 
toi : et por çou te donrai-ge ma bielle fille, 
se tu le veus prendre.» — cHa, sire ! dist Ro- 
bins, por Dieu mierchi ! ke es-çou ke vous di- 
tes? Je sui trop povre piersonne pour avoir 
si haute pucielle, ne si riche , ne si bielle 
com ma dàmoisieile est, ne je n'afierc pas à 
li, car il n'a chevalier en ceste tiere , tant 
soit gentius hom, ki ne le prenge volentiers. » 
— c Robin» saces bien ke chevaliers de mon 
pais ne l'aura jà; mais je le te donrai, se tu 
vius, et si te donrai avieuc .cccc. livrées de ma 
tiere.»— t Ha, sire! dist Robins, espoir vous 
me mokiés. > — c Robin , dist li chevaliers , 
saces ciertainnement n ou fac.» — c Ha, sire ! 
ma dame ne ses grans linages ne s'i voroient 
mie acorder.» — c Robin, dist li chevaliers, 
riens de ceste chose ne feroie pour aus tous. 
Tien, veschi mon gant ; je te raviesc de .cccc. 
livrées de tiere et le te garandirai par tout. » 
— •€ Sire, dist Robins, je ne le refuserai mie , 
cest biaus dons, puis ke je voi ke c'est à cier- 

tes. » — c Robin , dist li chevaliers , tu as 
droit. > Li chevaliers li balla son gant, et le 
raviesti de la tiere et de sa bielle fille. 

Tant esra li chevaliers par ses journées 
k'il vint en son païs ; et cant il fu venus, sa 
famé , ki molt fu bielle dame , li fist molt 
grant joie et li dist : c Sire, pour Dieu ! pen- 
sés de vostre bielle fille ke elle soit mariée.» 
— t Dame, dist li sires, tant en avés parlé ke 
je l'ai mariée.»— « Sire, dist la dame, à kui?» 
— cCiertes, dame, je l'ai douné à tel homme 
ki ne faura jà k'il ne soit preudom : je l'ai 
douné Robin mon eskuier.»— c Robin? lase! 
dist la dame, Robins n'a nient, et si n'a si 
vallant chevalier en tout cest païs ki ne le 
presist volentiers. Giertes Robins ne l'aura 
jà.» — c Si ara, dame, dist li chevalier, car je 
l'en ai raviestu, et li ai donné aveuc ma fille 
.cccc. livrées de tiere, et tout çou li doi-je 
garandir et garandirai. » Gant la dame oï 
çou, si en fu molt dolante et dist à son se- 
gnor ke Robin ne l'aroit jà. c Dame, dist H 

sires, si ara, veulliés u non veuilles; kar je li 
ai en couvent, si li tenrai.» Quant la dame en- 
tent son segnor, si s'en entre en sa çanbre 
et coumencha à plorer et à faire grant deul. 
Apriès le deul k'elle ot mené elle envoie 
kesre ses frères et ses neveus et ses cousins 
giermains, et lor moustra çou ke ses sires vo- 
tait faire ; et il dient : « Dame» ke volés-vous 
ke nous en façons? nous ne volons pas aler 
encontre vo segneur , car il est chevaliers 
preus et hardis et poisans; et d'autre part il 
puet faire de sa fille sa volenté et de sa tiere 
k'ila acuise; et saciés-vous bien ke nous 
n'en penderons jàesku à col.» — c Non, lase ! 
dist la dame, ensi n'aura jamès mes quers 
joie se je pierc ma bielle fille. Au mains, 
biau segnour, vous pri-joukevouslimoustrés 
ke s'il le fait ensi, k' il ne fera pas bien ne s'ou- 
nour. » — cDame, dient cil, la moustrance fe- 
rons-nous volentiers.» Il en vindrent au che- 
valier, etli ont moustré aukes bien la beson- 
gne, et il lor respondi molt courtoisement : 

«Biel segnor, je vos dirai ke je ferai pour l'a- 
mour de vous. S'il vosplaist, je desfërai le 
mariage en tel manière conme je dirai : vous 
iestes riche entre vous et de grant tiere, 
vousiestes ami proçain à ma bielle fille, cui 
je molt aim : se vous li volés douner .iiij. c. 
livrées de tiere je desferai le mariage, et 
sera allours mariée par vostreconsel.» — cEn 
non Dieu ! respondirent cil, nous n'i béons 
mie tant à mauté.» — cOre, dist li chevaliers, 
puis k'il est ensi ke vous ne volés mie çou 
faire, ore me laisiés donkes faire de ma fille 
mon talent.» — c Sire, volentiers,» respon- 
dent cil. Li chevaliers manda son kapelain 
et amena sa bielle fille et le fist fiancier à Ro- 
bin et mist jour d'espouser. Lors au tiere 
jour Robins dist et pria son segnour k'il le 
feist chevalier, car il n'afioit pas kil presist si 
haute fenme ne si bielle devant k'il fust cheva- 
liers. Ses sires en ot gra[n]t joie ; si fu lende- 
main fais chevalier^ et au tiere jour espousa 
la bielle pucielle à grant fieste et à grant joie. 

Qant mesire Robiers fa chevaliers, si dist 
à son segnour ensi : « Sire, vous m'avés fait 
chevalier, et voirs est ke je voai por péril de 
mort la voie à Saint-Jakeme lendemain ke 
je seroie chevaliers : si vos pri k'il ne vos 
anuit, car demain au matin il me couvient 
mouvoir si tos comme jou aurai vostre bielle 
fille espousée , car pour riens je n'enfrain- 
droie mon veu.» — c Ore, mesire Robier, si 
lairés ensi ma bielle fille, et vous en irés ensif 
ciertes, molt en ferés à blasmer. > — c Sire, 
dist-il , je revenrai asés tos , se Dieu plaist 1 
car ceste voie il me couvient faire par for- 
che.i Tant keuns chevaliers de la court au 
segnor entendi ces parolles , si blasma molt 
moQsegneur Robiert cant il laisoit sa bielle 
fenme en cel point. Et mesire Robiers li dist 
ke faire le couvenoit. c Ciertes, dist li cheva- 
liers, ki ot à non mesires Rauous, se vous en 
aies ensi à Saint-Jakeme sans atoucier à vos- 
tre bielle fenme, je vous ferai cous avant ke 
vous revegniés , et vous en dirai au revenir 

bonnes ensengnes ke j'arai eu part de li ; si y 
mêlerai ma tiere contre la vostre ke mesires 
vous a donnée, car j'ai bien .iiij.c. livrées de 
tiere ausi conme vous avés. > — c Ciertes, dist 
mesîre Robiers, ma fenme n'est pas de telle 
estrasionke elle se mefeist vers moi, et che 
ne poroie-jou croire en nulle manière, et je 
ferai la fremalle, s'il vous plaist. * — cOïl, dist 
mesire Raous, le me fianciés-vous ensi ?» — 
c Oïl, bien, dist mesire Robiers. Et vous? » — 
f Moi ausi. Or alons à monsegneur et li recor- 
dons nos couvenences. »— -cGe veul-ge bien, > 
dist mesire Robiers. Et il en vienent au se- 
gnor, et fu recordée la fremalle , et le fian- 
cierent à tenir de recief. 

Au matin espousa mesire Robiers la bielle 
pucielle, et apriès tantos conme li messe fu 
dite, se parti de l'ostel et laisa les noches et 
se mist à la voie pour aler à Saint-Jakeme. 
Mes or se taist li contes de lui et parolle de 
monsegneur Raoul , ki fu en grant pensée 
coument il peuust gaegnier la fremalle et 

gésir à la bielle dame. Et dist li contes ke la 
dame se maintint molt sinplement tant 
comme ses sires fa en la voie, et alloit an 
moustier volentiers et prioit Dieu k'il li ra- 
menast son segnour; et mesire Rauous se 
penoit molt d'autre part coument il peust 
gaegnier la fremalle, car grant donte avoit 
de tiere pierdre. Il parla à la vielle ki 
manoit aveuc la bielle dame, et li dist ensi 
ke se elle pooit tant faire ke elle le meist 
en lieu et en iestre ke il peuust parler à ma- 
dame Jehane à consel et ke il en peuust avoir 
sa volenté, il li donroit molt d'avoir si k'il 
ne seroit jamès eure k'elle ne fust riche, 
c Giertes , sire , dist li vielle , vous iestes si 
biaus chevaliers et si sages et si courtois ke 
madame vous deveroit molt bien amer par 
amours, et jou i meterai paine de tout mon 
pooir.» Et li chevaliers sache tantos .xl. sols, 
si li doune pour reube achater. La vielle les 
prist volentiers et les mist en sauf, et dist k'elle 
parleroit à sa dame. Li chevaliers se parti 

de la vielle, et li vielle remest et mist à rai- 
son sa dame, cant elle revint dou moustier, 
et li dist ensi : c Dame, pour Dieu ! car me 
dites voir : mesires , cant il ala à Saint-Ja- 
keme, avoit-il onkes geu aveukes vous?» — 
c Pour coi le dites-vous, dame Hiersent ? > — - 
c Dame, pour çou ke je croi ke vous soies en- 
chore boine pucielle. » — cCiertes, dame Hier- 
sent, si sui-je vraiement; car je ne counui 
honkes femme à tel cose faire.» — c Dame, 
dist dame Hiersens, c'est grans damages; car 
se vous saviés ke les femmes ont tant de goie 
cant elles sont aveukés bomme ke elles ain- 
ment, vous diriés bien k'il n'est nulle si grans 
goie; et pour çou m'esmiervelle-jou molt ke 
vous n'amés par amours ausicoume ces autres 
dames ki toutes ainment. Et se il vous plai- 
soit, de çou vous est-il bien avenu ; car je 
counoise .j. chevalier biel et preu et sage ki 
volentiers vous ameroit , et est molt rices 
hom, et est plus biaus ke ne soit li couars 
fallis ki vous a laisie ; et se vous rosés amer, 

vous avérés can ke vous oserés demander, 
et si avérés tant de goie conme nulle dame 
plus. » 

Tant li dist la vielle de teus parolles ke 
l'aiguillons de nature soumounpit aukes. La 
dame li demanda ki cil chevaliers estoit : 
c Qui est-il, dame? en non Dié, on le doit 
bien noumer : c'est li biaus, li preus, li. 
hardis mesire Rauous, ki est de la mesnie 
vostre père, li plus courtois quers ke qn sa- 
che.» — c Dame Hiersent, distla dame, lais* 
siés teus parolles ester; si ferés bien, car 
je n'ai pas talent de moi mesfaire ne si ne 
sui pasdel'estrasion.» — cDame, distla vielle, 
je le savoie bien : jamès ne sarés ke la joie 
espiaut cant hom abite à famé. > Ensi demora 
la chose. Mesires Rauous revint à la vielle; 
et elle li conta coument elle avoit parlé à sa 
dame et çou k'elle li ot respondu. c Dame 
Hiersent , dist li chevaliers , ensi doit res- 
pondre boine dame ; mais vous parlerés en- 
chore àli, car on ne fait pas au premier cop 

sa besongne; et tenés, veschi .xx. sols pour 
akater une penne à vostre sourcot.» La vielle 
prist l'argent, et parla à la dame souvent; 
mais riens ne valoit. Tant ala li tans avant ke 
on oï nouvielles ke mesire Robiers revenoit 
de Saint- Jakeme, etk'ilestoit jà priés de Pa- 
ris. Tos fu seue ceste nouvielle; et mesire 
Raous, ki ot paour de pierdre sa tierre, re- 
vint à la vielle et parla à li, et elle lidist ke 
elle ne pooit maitre fin à sa besongne, mes 
elle feroit bien tant pour l'amour de li, s'il 
le devoit desiervir, ke elle le meteroit en tel 
point k'il n auroit en la mason ke li et sa 
dame : adonc en porroit-il faire sa volenté, u 
par son gré u à forche. Et il li dist ke il ne 
demandoit autre chose, c Or, dist la vielle, 
mesires venra dedens viij. jours, et je fe- 
rai ma dame bagnier en sa canbre, et envoie- 
rai toute la mesnie hors de mason et hors 
dou chastiel : adont si pores venir bagnier 
en sa canbre, et ensi porés-vous avoir vo ta- 

lent de li, u boin gré sien u mau gré sien \ » 
— tVous avésbien dit» » dist-il. Ensi demora 
la chose tant ke mesure Robiers manda k'il 
venoit, et k'il seroit à l'ostel le diemenche* 
Et la vielle fist la dame bagnier le geusdi 
devant, et fu li bains en la canbre, et la 
bielle dame entra ens. Et la vielle manda mon- 
segneur Raoul, et il i vint; apriès envoia la 
vielle envoies (sic) toute la gent de l'ostel fors 
de laiens. Mesure Rauous vint en la canbre 
et entra ens et salua la dame, mes elle ne le 
respondi pas à son salu , ains li dist ensi : 
c Mesire Raoul , vous n'estes mie courtois. 
Ke savés-vous ore se il m'est biel de vostre 
venue ?Ke dehaitait vilains chevaliers ! > Et 
mes[ir]e Raous li dist : c Madame» pour Dieu, 
mierchi ! je muir pour vous à dolour. Por 
Dieu! aiiés pité de moi.»— c Mesire Raoul, 
dist-elle, je n'en aurai jà mierchi en tel ma- 

* Le copiste a répété ici, par erreur, les trois der- 
niers mots. 

niere que je soie jà à nul jour vos soi- 
gna ns; et saciés bien ke se vous ne me lai- 
siés en pais, ke je le dirai monsegnour mon 
père l'ounour ke vous me rekairés ; car je ne 
sui pas telle.» — c Non, dame! est-il donc en- 
si?» — c Oïl, voir,» dist-elle. Lors s'aprocha 
de li mesire Raous et l'enbracha fort entre 
ses bras, ke il avoit fors, et le traist fors dou 
baing toute nue et l'enporte viers son lit; et 
si tos corn il Tôt forstraite dou baing, si vit 
une noire take ke elle avok en la diestre 
ainne, aukes priés de sa nature; si pensa 
adont ke çou estaient boines ensengnes k'il 
avoit geu à li. Ensi com il le portoitviers 
son lit ses esporons ahoka à la sarge au coron 
du lit, viers les pies; et chei li chevaliers à 
toute la dame, il desous et elle deseure ; et 
elle se leva en tant, et prist une buse et en 
feri mon segneur Raoul par mile visage si 
k'il li fait plaie grant et parfonde, et li sans 
en ciet à tiere. Et cant mesire Raous se 
senti ensi navré, si n'ot pas grant talent de 

a 

dosnoiier» ains se leva et s'en ala à tout le 
cop fors de la canbre; et fist tant k'il s'en 
vint à son ostel, ù il avoit plus d'une lieue ; 
si fist sa plaie afaitier. Et la bonne dame 
rentra en son baing, et apiela dame Hiersent 
et li conta l'aventure dou chevalier. 

Holt fist li pères à la bielle dame grant 
aparel encontre la venue monsegneur Ro- 
biert, si semonst molt de gent, et demanda 
monsegneur Raoul son chevalier k'il i venist ; 
mais il manda k'il n'i pooit venir, car il es- 
toit malades. Au diemenche vint mesire Ro- 
biers et fu molt bielement recheus , et li pè- 
res à la bielle dame ala kesre monsegneur 
Raoul et le trouva blecié , et li dist ke jà 
pour çou ne demandroit k'il ne venist à la 
fieste. Il atourna son vis et sa plaie al plus 
biel k'il pot, et vint à la fieste» ki fu toute 
jour molt grans de boire et de mangier et de 
baus et de karolles. Gant vint à la nuit, si ala 
coucier mesire Robiers aveuc sa famé; et elle 
le reçut molt joiousement, si comme boine 

dame doit faire son segnor. Si furent en goie 
et en fiesle le plus de la nuit, Au matin fu 
grans la fieste et fu li mengiers aparelliés, si 
mengierent. Quant vint apriès disner si mist 
mesire Raous à raison monsegneur Robiert 
et li dist ke il avoit gaegnié sa tiere , car il 
avoit counute sa famé karnelment, à toutes 
ces ensengnes ke elle a une noire ensengne 
en sa diestre cuise et .j. porion priés de son 
guiel. c Ce ne sai-je mie , dist mesire Ro- 
biers , car ge n'i ai mie regardé si de priés.» 
— c Or vos di-ge dont, fait mesire Raous, 
sour le fianche ke vous m'avés dounée, ke 
vous i prendés garde et me faciès droit. > — 
c Si ferai-jou , dist mesire Robiers , vraie- 
ment.» Gant vint à la nuit, mesire Robiers 
jua à sa famé, et trouva et vit en sa diestre 
cuise le tace noire et le porion aukes priés 
de son biel juiiel ; et cant il sot çou , si fu 
molt dolans. Il vint à lendemain à monse- 
gneur Raoul et dist devant son segnor k'il 
avoit pierdue la fremalle. Molt fu toute jour 

coureciés. Gant il fu anuilié il s'en vint à 
1'estable , et mist sa sielle en son palefroi, et 
isi del ostel, et enporta çou qu'il pot avoir 
d'argent» si se mist au chemin vers Paris; 
et cant il f u à Paris, .iij. jours y segourna. 
Si lait li contes à parler de lui , si parolle de' 
sa fenme. 

Chi endroit dist li contes ke raolt fu la 
bielle dame dolante et courecie cant elle ot 
ensi desmanevé son segnor; molt pensa por 
coi c'estoit, si plora et fist grant deul et tant 
ke ses pères vint à li et li dist k'il amast 
mius ke elle fust enchore à marier, car elle 
li avoit fait honte et tous ceus de son linage; 
et li conta coument et pour coi. Gant elle 
oï çou, si fu trop dolante et nia trop drument 
le fait ; mais riens ne valu , car on set bien 
ke renoumée est si enviers toutes fenmes 
ke se une famé s'ardoit toute, ne seroit-elle 
mie creue d'un tel mesfait cant on li a mis 
sus. 

La nuit , au premier somme , se leva la 

dame et prist tous ses deniers ke elle avoit 
en ses ohofres , et prist un ronci et une bou- 
che , et se mist au chemin ; et avoit faitcho- 
per ses bielles traices , et fu autres! atirés 
com uns eskuiiers. Et esra tant par ses jour- 
nées k'elle vint à Paris , et aloit apriès son 
segnor, et bien afremoit ke jamès ne fineroit 
devant k'elle l'aroit trouvé. Si chevauçoit 
com eskuiers. Et isi à une matinée hors de 
Paris, et s'en aloit le chemin d'Orliens, et 
tant ke elle vint à la tombe Ysoré * ; et là 
aconsiuy-elle monsegneur Robiert son se- 
gnour. Cant elle Le vit, si en fu mplt lie » si 



* Sarrazin tué par Guillaume d'Orange. Voyez le 
manuscrit de la Bibliothèque Royale n° 6985, f° 259 
r°» col. 2> v. 1 ; les manuscrits du Musée Britannique, 
Bibliothèque du Roi, 20. d.xi, folio 1 93 rerso, col. 3 
{Cicomence comment Guillaume* fu moines et hcrmi- 
tes, et comment ilala aus poisons à la mer, et comment 
il/ut pris des Sarraxins et menez à Paterne, et com- 
ment ilfu déliviès et puis se combati à Y sort, devant 

s'acosta priés de lui et le salua, et il li rendi 
son sala et li dist : c Biaus amis , Dieu vous 
doinst joie !» — t Sire , dist-il , dont iestes- 
vous ?» — c Giertes , biaus amis , je sui de 
Tiers Hainnau. » — t Sire , et ù al es- vous? » 
— c Ciertes , biaus amis , je ne sai mie très 
bien là ù jou vois ne là ù je demorai; ains 
me convient aler là ù fortune me menra, ki 
m'est asés divierse , car jou ai pierdu la 

Paris) ; et les Manuscrits françois de la Bibliothèque 
du Moi, par M. Paulin Paris, 1. 1, p. 22. 

A Paris , il y a prés de la barrière Saint-Jacques , 
au bas du monticule Mont-Souris, et à peu de dis- 
tance de la route d'Orléans, une rue qui porte le 
nom de Tombe Isoire. 

Dans une petite pièce relatire aux enseignes de 
Paris dans le xti* siècle, que M. Jubinal a publiée 
pour la quatrième fois en croyant donner une édi- 
tion pr inceps s on lit : c .... et pour garder notre feste 
sans débat, nous prendrons Ysoré et Guillaume au 
court-nez, en la place Maubert. » Mystères inédits 
du quinzième siècle, tome I, p. 374, 375. 

riens el mont ke jou onkes mius amai , el 
elle m'a ensi pierdu, et si ai pierdue ma tiere 
ki asés estoit et grans et bielle ; mais cou- 
ment avés-vous non, ne kel part vous menra 
Dieus? » — c Ciertes; sire , dist Jehans , je 
cuic ke g' irai versMarselle sour le mer, là ù 
il a, espoir, guesre : si siervirai là aucun 
prédomine entour cui j'aprenderai d'armes , 
se Dieu plaist, car je sui si mesfais en 
mon pais, ke je n'i porai mes en pieche pais 
avoir. Et vous me sanblés, sire, chevaliers: 
si vous sierviroie mplt volontiers , se il vous 
plaisoit ; ne de ma compagnie ne porés-vous 
mie enpirier. » — c Biaus amis , dist mesire 
Robiers , chevaliers sui-je voirement, et là 
ù je cuideroie k'il eus ghesre me trairoie- 
jou volentiers; mes or me dites coument vous 
avés non. » — c Sire , dist-il , jou ai à non 
Jehans. > — c Ghe soit à boin eur ! » dist li 
chevaliers, c Et coument , sire , avés-vous 
non? » — t Jehan , dist-il, g'ai à non Ro- 
biers. » — < Mesire Robiert , or me retenés 

donkes à vostre eskuier, et je vous siervirai 
à mon pooir. • — - c Jehan , je le ferai vo- 
lentiers; mais j'ai si poi d'argent ke il me 
couvenra mon cheval vendre ains tierc jour, 
si ne sai ke faire de vous retenir. » — c Sire* 
dist Jehans , or ne vous esmaiiés mie; car 
Dieus vous aidera , se Dieu plaist ; mes di- 
tes-moi ù vous vorés mengier dou disner. » 
— • c Jehan , mes disners sera tos fais , car 
je n'ai mie de tous deniers .iij. sous de pa- 
risis. » — c Sire , dist Jehans, or ne vous es- 
maiiés mie , car jou ai priés de .x. livres de 
tournois ki ne vous fauront mie ke vous 
n'en aiiés pour vo despens à vostre volenté. » 
— c Biaus amis Jehan , grant miercis ! » 
Lors s'en vont grant hoire à Hon-le-Heri. 
IUeuc apresta Jehans à mangier son segnor, 
si mangierent. Gant il orent mangiet, si 
dormi li chevaliers en .j . lit , et Jehans à ses 
pies. Cant il orent dormi , Jehane mist les 
frains; si montèrent et se misent au chemin, 
si esrerent tant part lor journées k'il vinrent 

à Marselle sour mer; mais de guère n'oïrent- 
il onkes parler, si en furent molt dolant. 
Mais à tant se taist li contes d'aus .îj., si re- 
tourne à parler de monsegneur Raoul , ki 
ot par fauseté gaegnié la tiere monsegneur 
Robiert. 

Ghi endroit dist li contes ke tant tint me- 
s[ir]eRaous la tiere monsegneur Robiert sans 
droite cause plus de vij. ans. Si li prist une 
grans maladie , et de celle maladie fu aukes 
aflis, ke il fu ensi ke sour le point de la mort. 
Et douta molt le pecié qu'il ot de la bielle 
dame, la fille à son segnor, et de son mari 
meisme, ki ensi estoient pierdu anbedui par 
l'ocoison de son malise. A grant mesaise fu 
dou pecié, ki estoit si grans ke il ne s'en osoit 
confieser. .J. jour avint ke il fu tropdestrois 
de sa maladie : il manda son kapelain , k'il 
amoit molt , kar trouvé l'avoit preudomme 
et loial ; si li dist: c Sire , ki iestes mes pè- 
res empriès Dieu, je cuic bien morir de 
ceste maladie : si vous pri pour Dieu ke vous 

m'aidiés à conseiller, car grant mestier en 
ai; car jou ai fait .j. pecié si lait et si oskur 
ke envis en arai merci. * Li capelains li dist 
k'il deist hardiement , et il l'en aideroit à 
consellier à son pooir ; tant ke mesire Raoul 
li conta tout ensi ke vous avés devant oi.Et 
li pria pour Dieu k'iï l'en dounast consel , 
k'envis en cuidoit avoir pardon, si estoit 
grans li peciés. f Sire, dist-il, or ne vous es- 
maiiés mie, car se vous volés faire la penan- 
che ke je vous engoinderai je prenderai sour 
moi et sour m'arme le pecié ke vous en serés 
cuites. > — c Or dites dont, » dist li chevaliers, 
c Sire, dist-il, vous prenderés la crois d'ou- 
tre-mer, et si mouverés à aler dedens cest 
an ke vous serés garis , et livesrés plaiges à 
Dieu ke vous ensi le ferés , et en tous les 
lius ù on vos demandera l'ocoison de vostre 
voie , vous le dires à tous ceus ki le vous de- 
manderont. » — « Tout çou ferai-je bien, » 
dist li chevaliers. cSire, ordounés dont boins 
plaiges. > — c Volentiers , dist li chevaliers. 

Vous-meismes demorés pour mi , et je vos 
creanc, comme chevaliers, ke je vos en 
acuiterai bien.» — c Sire, dist li chape- 
lains , de par Dieu t et g*en sui plaiges. » Li 
chevaliers tourna à respas et fu tous garis , 
et pasa li ans k'il n'ala pas outre-mer. Li 
chapelains li dist aukes son veut , et il tenoit 
ausi corn à trufe la couvenanche ; et tant ke 
li kapelains li dist ke , s'il ne l'acuitoit en- 
viers Dieu de la plegerie ù il l'avoit mis , il 
le conteroit au père à la bielle damoisielle 
ki ensi estoit pierdue par lui. Quant li cheva- 
liers o! çou, si dist au kapelain ke dedens de- 
mi-an il mouveroit au pasage de marc , si li 
fiancha ensi. Mais or se taist à tant li contes 
dou chevalier, et retourne à parler dou roi 
Flore d' Ausi dont il s'est grant pièce teus. 

Or dist li contes ke molt mena boine vie 
li rois Flores d'Ausai et sa famé, comme 
jouene gent ki molt s'entr'amoient ; mais 
molt furent dolant et courecié de çou ke il 
ne porçnt avoir nul enfant. La dame en fa- 

soit grans proiieres à Dieu , et fasoit canter 
maises ; mais puis k'il ne plaisoit à Dieu, che 
ne puetiestre. .J. jour vint laiens en l'ostel 
au roi Flore uns preudom ki avoit son abîla- 
cle es grans foriès d'Àusai , en molt sau- 
vage lieu. Cant la roïne seut k'il fu venus, 
si vint à lui et li fist molt grant joie. Por çou 
ke preusdom fu, la dame se confiesa à lui 
et li dist tout son airement , et li dist ke elle 
estoit molt courecie de çou ke elle n'avok 
eut nul enfant de son segnor. c A, dame! 
dist li preudom, puis ke il ne plaist à Nostre 
Segnour, à soufrir le vos couvient; et cant 
il li plaira vous en ares asés tos .j. u .ij. > — 
c Giertes , sire, dist la dame , je vosroie ke 
che fust jà, car mesires m'en a mains ciere , 
et ausi ont li haut baron de ceste tiere, et 
m'a jà estet dit ke on dist à mon segnor k'il 
me laist et prenge une autre.» —t Voire, 
dame, dist li preudom, il feroit mal, ke 
che seroit contre Dieu et contre sainte Eglise. » 
— c Ha , sire ! je vous prie ke vous priiés à 

Dieu pour moi ke je puise avoir enfant de 
mon segnour, car grant doutanche ai k'il 
ne me lait. > — c Dame , dist li preudons, ma 
proiiere i vauroit pau, s'il ne plaisoit à 
Dieu ; nepourcant g'en prierai volentiers. » 
Li preudom se parti de la dame , et li baron 
de la tîere et dou pais vinrent au roi Flore 
et li disent k'il renvoiast sa famé» et li dirent 
k'il em preist .j. ne autre puis k'il n'en puet 
avoir nul enfant ; et s'il ne fasoient (sic) lor 
consei, il iroient abiter aleurs; car en nulle 
fin il ne voroient ke li roiaumes demorast 
sans oir. Li rois Flores douta ses barons et 
les créi , et dist ke il renvoieroit sa famé et 
k'il l'en quesist (sic) une autre ; et il si firent. 
Gant la dame le sot, si fu molt courecie 
en son quer; mais plus n'en osa faire , car 
bien savoit ke ses sires le lairoit ; et tant ke 
elle envoia kerre l'iermite ki estoit ses 
confieseres , et il i vint. Si li conta la dame 
tout l'afaire des barons ki orent pourkacié 
son segnor autre femme ke li. c Si vous pri, 

4 

biaus pères, ke vous m'aidiés à conseiller ke 

je porai faire. • — c Dame , dist li preudom , 

s'il est ensi comme vous dites, soufrir le vous 

couvient; car contre vo segneur ne contre 

ses barons vous n'avés pooir de fourçoiîer. » 

— c Sire, dist la bone dame , vous dites voir; 

mes se il plaisoit â Dieu , je vosroie iestre 

rencluse priés de vous : par coi je fuse ou 

serviche de Dieu tous les jours de ma vie , 

et ke jou euse confort de vous. » — c Dame , 

dist li preudom, che seroit trop estrange 

chose , car trop iestes jouene dame et bielle ; 

mes je vous dirai ke vous ferés : priés de mon 

iermitage a une abéie de blankes nounains ki 

molt sont bonnes dames , et là loe-jou ke vous 

en aies. Et elles en auront grant joie pour la 

bonté de vous et pour vostre hautaice. » — eSi- 

re , dist-elle , vousavés bien dît : tout ensi le 

ferai-jou, puis ke vous le loés. » Â lendemain 

parla li rois Flores à sa famé , et li dist ensi : 

c k'il couvient ensi moi et vous départir, car 

vous ne poés de moi avoir enfant : si vous di 

bienke dou département il me poise molt, car 
jamès je n'amerai autretant femme comme 
je vous ai amée. » Lors coumencha li rois 
Flores trop drument à plorer et la dame 
ausi. c Sire , dist-elle , pour Dieu merchi ! 
et ù irai-jou et ke ferai-jou? » — cDame, 
bien , se Dieu plaist , car je vous renvoierai 
biel et richement en vostre pais à vos amis. » 
— c Sire , dist la dame , che n'avenra jà ; 
mais j'ai pourveu une abéie de nounains où 
je serai s'il vos plaist, et illeukes siervirai-ge 
Dieu toute ma vie; car puis ke je pierc vo 
compagnie , je sui celle à cui nus hom ha- 
bitera jamès. » Lors plora li rois Flores , et 
la dame ausi. Au tier jour s'en ala la roine 
en l'abéie , et li autre roine fu venue , si ot 
grant fieste et grant joie de ses amis. Li rois 
Flores le tint iij. ans; mais honkes n'en pot 
avoir enfant. Mes à tant se taist ore li contes 
dou roi Flore, et repaire à monsegneur 
Robiert et à Jehan ki furent venu à Mar- 
selle. 

En ceste partie dist li contes ke molt (u 
mesire Robters ciolans, cant il vint à Mar- 
seilc, de çûh k'il n'oi parler de nulle chose 
ki fust ou païs ; si dist à Jeban : < Ke ferons- 
nous? Vous m'avés preste de vos deniers , 
la vostre mierchi ; si les vos renderai, car 
je venderai mon palefroi et m'acniterai à 
tous. > — « Sire, dist Jehans, creés-moi se il 
. vous plaist, je vousdiraike nous ferons : jou ai 
bien enchore -c. bous de tournois; s'il vos 
plaist, je venderai nos ij. chevaus et en ferai 
deniers; etjesuilimiousdresboulengierske 
voussaciés, si ferai pain françois, et je ne 
doue mie ke je ne gaagne bien et largement 
mon dépens. » — « Jehan , dist mesire Ro- 
biers , je m'otroi del tout à faire vostre vo- 
lenté. • Et lendemain vendi Jehans ses .ij. 
chevaus .x. livres de tournois, et achata son 
blé et le fist muire , et achata des corbelles, 
et coumencha à faire pain François si bon et 
ai bien l'ait k'il en vendoit plus kelidoi mel- 
lour boulengier de la ville; et fist tant de- 

dens les .ij. ans k'il ot bien G. livres de 
katel. Lors dist Jebans à son segnour : c Je 
lo bien ke nous louons une très grant mason, 
et jou akaterai del vin et hierbegerai la 
bonne gent. » — c Jehan , dist me sire Ro- 
biers, faites à vo volenté , kar je l'otroi, et si 
me loc molt de vous. » Jehans loua une ma- 
son grant et bielle, et si hierbrega la bonne 
gent, et gaegnoit a&és à plenté , et viestoit 
son segnour biellement et richement; et 
avoit mesire Robiers son palefroi , et aloit 
boire et mengier aveukes les plus vallans de 
la ville ; et Jebans li envoioit vins et viandes, 
ke tout cil ki olui compagnoient s'en esmer- 
velloient. Si gaegna tant ke dedens iiij. 
ans il gaegna plus de ccc livres de meu- 
ble , sains son harnois, ki valoit bien .1. li- 
vres. Mes à tant se taist li contes à parler de 
Jehan et de monsegnor Robiert , et retour- 
nera à parler de monsegneur Raoul. 

Or dist li contes ke molt tint court li cha- 
pelains monsegneur Raoul ke il alast outre- 

mer et ke il l'acuistast de la plegerie ù il Fa- 
voit mis; car grant paour avoit que il ne le 
laisast enchores , et tant ke mesire Raous vit 
bien ke faire li couvenoit : si aparella son 
oire , et s'atira molt richement comme cil ki 
ot bien de coi, si se mist à la voie li quart 
d'eskuiers; et ala tant par ses journées k'il 
vint à Marselle sour mer , et se hierbrega 
en TOstel François ù mesire Robiers et Je- 
hans manoient. Si tos comme Jehans le vit, 
si le connut bien à la plaie k'elle li ot faite 
et à çou ke maintes fois l'avoit veu. Cil che- 
valiers séjourna en la ville .xv. jours, et 
loua son pasage. Ensi con il sejournoit , Je- 
hans le traist à consel et li demanda k'il li 
deist l'ocoison pour coi il aloit outre-mer ; et 
mesire Raous li conta toute l'ocoison , ki de 
li ne se prendoit garde , si comme li comtes 
l'a dit devant. Gant Jehans oï çou, si se teut. 
Mesires Raous mist son harnas en la nef, et 
monta sour mer. Et esta tant la nés ù il es- 
toit k'il segourna en la ville .viij. jours. Au 

.ix.isme jour s'esmut pour aler au saint Se- 
pucre; et fist son pèlerinage , et se confiesa 
au mius k'il pot. Et li kierka ses confieseres 
en penitanche k'il rendist la tiere k'il tenoit 
sans raison , au chevalier et à sa fenme. Et 
il dist à son confiesour ke cant il venroit en 
son pais k'il en feroit çou ke li quers li apor- 
teroit. 11 se parti de Iherurusalem (sic)* et 
s'en vint en Acre, et a tira son pasage comme 
cil ki avoit grant talent de repairier en son 
pais. Il monta sour mer, si esra tant, ke par 
nuit, ke par jour, ke en mains de .iij. mois 
il ariva au port d'Aighe-Morte. Il se parti 
dou port et vint droit à Marselle , là ù il sé- 
journa .viij. jours en l'ostel mesire Robiet 
(sic), et Jehan, ke on apielle ore l'Ostel 
François. Onkes mesire Robiers ne le con- 
nut, car à çou ne pensoit mie. Au cief de 
viij. jours se parti de Marselle , entre lui et 
son eskuier; et esra tant par ses journées 
k'il vint en son pais, ù il fu receus à grant 
joie , comme cil kiestoit rices chevaliers de 

rente et de meuble : tant ke ses kapelains 
le mist à raison et li demanda se nns li avoit 
demandé l'ocoison de sa voie. Et il dist ke 
oïl , en .iij. lius : à Marselle et à Acre et en 
Iherusalem. c Et si me dist cil à cui je me 
consellai, ke je rendise la tiere à monse- 
gneur Robiert , se jou en ooie nouvielle , u 
à sa famé u à ses oirs. • — c Giertes , dist 
li kapelains, il vos loa boin consel. » Ensi fu 
mesire Raous en son pais grant pièce à re- 
pos et à aise. Mais à tant lait li contes à par-? 
1er de lui, et retourne à monsegneur Robiert 
et à Jehan. 

En ceste partie dist li contes ke cant me- 
sire Robiers et Jehans orent esté .vi. ans à 
Marselle, ke Jehans ot bien aquis le vallant 
de .vi. cens livres, et estoient jà entré en la 
.vij.isme anée, et gaegnoit Jehans aukes çou 
k'il voloit , et estoit si dous et si deboinaires 
k'il se fasoit amer à tous ses voisins; et 
aveuc tout çou il estoit si très eurens comme 
trop, et maintenoit son segnour si noble- 

ment et si ricement ke c'estoit miervelles à 
veoir. Gant la fins des .vij. ans aprocha, 
Jehans mist monsegneur Robiert son se- 
gnour à raison , et li dist ensi : c Sire, nous 
avons esté grant piecbe en cest pais; si 
avons tant conquesté ke nous avons priés de 
.vi.c. livres de meuble , ke en deniers , ke 
envaselemente d'argent. » — c Ciertes,dist 
mesire Robiers, Jehan, il ne sont pas mien, 
ains sont sont (sic) vostre, car vous les 
avés gaegniés. > — «Sire, dist Jehans, sauve 
vostre grase , non sont , mes il sont vostre ; 
car vous iestesmes drois sires, ne jamès, 
se Dieu plaist, ne vos cangerai. » — « Je- 
han, gran miercis ; je ne vous tieng mie à 
siergant, mes à compagnon et à ami. > — 
« Sire, dist Jehans, je vous ai tenu tous jours 
loial compagnie et ferai adiès. > — c Par 
foitl dist mesire Robiers, je ferai cank'il 
vous plara; mais d'aler en mon pais je n'en 
sai ke dire , car jou ai tant pierdu ke à envis 
sera restorés mes damages. > — c Sire , dist 

Jehans, onkes de çou ne vous esmaiiés, ke 
cant vous venrés en vostre pais vous orés 
bonnes nouvielles, se Dieu plaist. Et n'aiiés 
doute de riens, ke en tous les lius ù nous se- 
rons, se Dieu plaist, je gaaingnerai asés 
pour moi et pour vous. » — c Ciertes, Jehan, 
dist mesire Robiers, je ferai çou k'il vous 
plaira , et irai là ù vous vosrés. > — c Sire, 
dist Jehans, et je venderai nostre harnois et 
aparellerai nostre voie, si nous en irons de- 
dens .xv. jours. » — c Jehan, de par Dieu! » 
dist mesire Robiers. Jehans vendi tout son 
harnois, k'il avoitmolt biel; si achata iij. 
chevaus, .j. palefroi à son segnour et .j. à 
lui et .j. cheval à faire soumier. Il prendent 
congié à lor voisins et as mius vallans de la 
ville , ki molt furent dolant de lor départe- 
ment. 

Tant esploita mesire Robiers et Jehans 
ke dedens .iij. semainnes vindrent en lor 
pais; et fist savoir mesire Robiers à son se- 
gnor, cui fille il avoit eue, k'ilvenoit. Li 

sires en fu moltliés, car bien cuidoit ke sa 
fille fust aveuc lui. Et si estoit-elle , maisçou 
estoit à guise d'esquiier. Mesire Robiers fu 
bielement recheus de son segnour, cui fille 
il ot jadis espousée. Gant ses sires ne pot oïr 
nouvielles de sa fille, si en fu molt dolans; 
et nekedent il fia bielle fieste de monse- 
gneur Robiert , et manda ses chevaliers et 
ses voisins; et i vint mesire Raous , ki tenoit 
la tiere monsegneur Robiert à tort. Grans 
fu la joie le jour et lendemain , et tant ke 
misire Robiers conta à Jehan l'ocoison de la 
fremaille et de çou k'il tenoit sa tiere à tort, 
c Sire , dist Jehans , si l'en apielés de traï- 
son , et je serai (sic) por vous la batalle. » — 
t Jehan , dist mesire Robiers, non ferés. > 
Ensi le laisierent juskes à lendemain, ke 
Jehans vint à monsegneur Robiert, et li dist 
ensi k'il parleroit au père sa famé, et li dist 
ensi : c Sire , vous iestes sires à monsegneur 
Robiert apriès Dieu , et il espousa jadis vos- 
tre fille; et fu une fremalle faite de lui et de 

monsegoeur Raous, k'il dist k'il le feroit 
cous ançoisk'ilrevenistdeSaint-Jakeme : de 
coi mesire Raous a fait fauseté entendant, 
k'il not onkes part de vostre bielle fille , 
et il en a fait desloial traïson : tout ensi le 
sui-je près de prouver contre son cors. » 
Lors saut avant mesire Robiers et dist : 
c Jehan biaus amis , nus ne fera la batalle 
se jou non, ne ne pendra escu à col. » Lors 
tendi mesire Robiers son gage à son segnour. 
Si fu mesire Raous molt dolans des gages; 
mes desfendre l'en couvenoit, usoi clamer 
recréant : si tendi avant son gage aukes 
couardement. Ensi furent li gage douné , et 
li jours de la batalle prounonciés à quin- 
saine sans nul contremant. Or orés jà mier- 
velles de Jehan , k'il fist. Jehan , ki ot à non 
madame Jehane , avoit en l'ostel son père 
une soie cousine giermaine, ki estoit bielle 
pucielle et si avoit bien xxv. ans. Jehans vint 
à li, descouvri la purté, et li conta tout 
l'afaire de cief en cief , et se descouvri del 

tout à li , et li pria molt ke elle celast ces! 
afaire juskes à tant k'il en seroit point et 
l'eure ke elle le feroit cousnoislre à son 
père. Et sa cousine, ki bien le recounut, 
li dis ke elle le celeroit bien , ke jà par li ne 
seroit descouvierte. Lors fu à madame Je- 
hane licanbre sa cousine aparellie; si se fist 
madame Jehane en la quinsaine ke la batalle 
devoit iestre, bagnier et estuver; sis'aaisa 
del plus ke elle pot , comme celle ki bien 
avoit de coi ; et Sst tallier à son point robes 
•iiij. paire d'escarlate , de vairt , de piers et 
de dras de soie; si s'aaisa si k'elle revint en 
sa grant biauté , et fu tant bielle et tant 
ayenans comme nulle dame plus. Cant vint 
à cief des .xv. jours si fu mesire Robiers 
molt dolans de Jehan son eskuier, ke il avoit 
ensi pierdu k'il ne savoit ke il estoit deve- 
nus ; mais pour çou ne laisa-il mie k'il ne 
s'aparellast de la batalle conme cil ki avoit 
asés quer et hardement. 
A lendemain ke li jours de la batalle fu 

atierminés vindrent andui li chevalier ar- 
mé. Et s'eslongierent li uns de l'autre , et si 
s'entrekuisent as fiers des glaves , et si s'en- 
treferirent de si grant aïr k'il s'entreporte- 
rent à tiere, lor chevaussour lor cors. .J. poi 
fu nav[r]és mesir Raous ou costé seniestre. 
Mesire Robiers se leva tous premiers , et 
vint grant pas à mesire Raoul, et le fiert 
grant cop sour son heaume, si k'il li abati le 
ciercle, et li enbara juskes en la coiffe de 
fier, et li trencha tout; mes la coife fu de 
fort acier, si ne le navra mie; nonpourcant 
si le fist cancheler si k'il se prist à l'arçon de 
la sielle. Et se ce ne fust, il fust cheus à tiere. 
Et mesire Raous, ki fu bons chevaliers, 
fiert monsegner Robiert si grant cop sour 
son heaume ke tout l'estoune. Et li cos des- 
cent sour l'espaule , si li cbopa les malles 
del hàubierc; mes point ne le navra. Et 
mesire Robiers le fiert de tout son pooir ; 
mais il li gieta l'esku encontre et il l'en abati 
•j. quartier. Gant mesire Raous senti ses 

grans cos si le redouta molt , et vosist bien 
iestre outre-mer, par si k'il fust cuites de la 
batalle et par si ke mesire Robiers reuist 
ariere sa tiere keil tenoit; etnonpourcant il 
met toute se forche et se pr[o]aiche, et rekiert 
monsegneur Robiert molt asprement , et H 
donne grans cos sour son esku, si k'il li fendi 
juskes en la boucle* Et mesire Robiers le 
refiert grant cop sour son heaume ; mes il 
gieta l'esku encontre , et mesire Robiers li 
chopa par mi ; et descendi l'espée sour le 
col del cheval , et li trencha le col par mi , 
et abati tout en .j. mont lui et le cheval; 
mes tos sali sus mesire Raous , comme cil 
ki en maint pesant estour ot esté. Et mesire 
Robiers descendi , ke onkes à cheval ne le 
vot rekesre puis k'il fu à pié. 

Or. sont li doi chevalier venu à reskier- 
mie , et s^entre-depaicent lor eskus et lor 
heaumes et lor haubiers si k'il sont molt 
enpirié , et s'entre-sacent le sanc de lor cors 
as espées trençans; et si il freisent ausi 

grans cos comme il fasoient as premiers , 
tos eust li uns l'autre ocis ; car il avoient si 
poi de lor eskus k'à painnes en pooient-il 
lor puins couvrir. Si n'i a nul d'aus ki toute 
paour n'ait de mort u de honte avoir. Non- 
pourcant la grant proaiche k'il ont en aus 
les semont de mener à cief la batalle. Mesi- 
robiers (sic) prist l'espée à .ij. puins, et feri 
monsegneur Raoul de toute sa forche sour 
son iaume , et li chopa par mi , si ke l'une 
moitiés l'en chéi sour les espaules , et cbopa 
la coife de fier , et li fist grant plaie en la 
tieste. Et fu mesire Raous si eslounés dou 
cop k'il flati à la tiere d'un des genous , 
mes il sali aukestos; sifu molt à mescief 
cant il vit ensi sa tieste nue , et ot grant 
paour de mort; et vient à monsegneur Ro- 
biert, et le fierl de tout son pooir corn il 
avoit d'esku , et li copa et descend! li cos 
sour le heaume, et li fendi bien .ij. doie. 
Et li espée ki descendi sour la coife de fier, 
ki molt fu bonne , si ke li espée brisa par 

illi. Cant mesire Baons vît l'espée brisie et 
sa tieste nue, si ot grant doulanche de 
mort; nekedent il s'abasa à liere, et prist 
une grant piere a ij. mains, et legietaaprîès 
monsegneur Robiert de toute sa Torche ; 
mes il se destourna cant il vit la piere ve- 
nir, et kenrt sns à monsegneur Raoul , ki 
coumeocha à fuir aval le camp. Et mesire 
R obiers li d ist ke s'il ne se claimme recréant , 
il l'ocira. Hadont li dist mesire Raous : 
« Aies merci de moi , genlius chevaliers , et 
veeschi m'espée autant comme g'en aï , et 
le te reuc , et me ma-je del tout en ta ma- 
naie; si te pri ke tu aies pitc de moi , et 
prie ton segneur et le mien k'il ait pitié de 
moi et ke lu et il me sauvés la vie , et je te 
reng et otroi ta terre et la moie ; car je l'ai 
tenue contre droit et contre raison , et 
jou la bielle dame et la bonne disramai 
tort. » Quant li sires monsegneur Robi 
oï çou , si dist k'il en avoit asés fait , si p 
tant mesire Robiers son segnour ke il li p 

douna son mesfait , et tant en priierent H 
autre chevalier k'il en fu cuites par si k'il 
iroit outre mer à tous jours. 

Ensi conquist mesire Robiers sa tiere et 
la tiere monsegneur Raoul à tous jours ausi ; 
mes trop fu dolans et coureciés à son quer 
de la bonne dame et bielle k'il avoit ensi 
pierdue k'il ne s'en pook conforter, et d'autre 
part il fu si dolans de Jehan son eskuier 
k'il avoit ensi pierdu ke ce est miervelles. 
Et ses sires n'avoit pas mains de courrouc 
de sa bielle fille ke il avoit ensi pierdue ke 
l'en n'en savoit nulles nouvielles; mais 
dame Jehane, ki fu en la canbre sa cousine 
giermainne .xv jours molt à aise, mais cant 
elle sot ke ses sires ot venkue la batalle, si 
fu molt à aise. Et elle ot fait faire .iiij. paire 
de reubes , si com il est devan dit, si viesti 
la plus rice : che fu celle de soie , ki fu ben- 
dée de fin or arabiois. Si fu tant bielle de 
cors et de vis et tant avenans ke au monde 
on ne trouvast plus bielle riens , si ke sa 

cousine giermainne s'esmervelloit toute de 
sa grant biauté. Et elle ot esté bagnîe et 
tifée et aaisie de tous poins les .xv. jours, si 
estoit venue en si grant biaté corn à mer- 
velle. 

Molt fu madame Jehane bielle et bien 
seans en la reube de soie bendée d'or. Lors 
apiela sa cousine et li dist : c Ke te samble- 
il de moi? > — c Coi? dame, dist la cousine, 
vos iestes la plus bielle dame du monde. » 
— tOr te dirai dont , bielle cousine, ke tu fe- 
ras : va , si di tout avant à mon père ke il ne 
fâche pas deul , mais soit liés et joians , et ke 
tu li aportes boines nouvielles de sa fille, ki 
est sainne et haitie , et k'il viegne aveuckes 
toi, et ke tu li moustesras. Si l'amainne 
ciens, et il me vesra, je croi, volentiers. » 
La pucielle li dist ke cel mesage li fera-elle 
bien. Elle en vint au père madame Jehane , 
et li dist çou ke sa fille li ot dit. Gant li sires 
l'oï si le tinnt à grant mervelle, et ala apriès 
la pucielle , et trouva sa fille en sa cambre , 

si le reconnut tantos, et li mîst ses bras au 
col , et plora sour li de joie et de pité , et ot 
si grant joie ke à painnes pooit-il parler à li ; 
si li demanda ù elle avoit si longement esté, 
c Biaus pères, dist la dame, tous le sarés 
bien à tans. Mes, por Dieu! faites-moi venir 
madame ma mère , car g'ai molt grant talent 
de li veoir. > Li sires manda sa famé; etcant 
elle vint en la cambre ù sa fille estoit, et elle 
le vit et counut , si chey pasmée de joie , et 
ne pot parler de grant pieche ; et cant elle 
revint de pasmisons, nus ne poroit croire la 
grant joie ke elle fist de sa fille. Si comme 
elle estoit en celle joie , li pères à la bielle 
dame ala kesre monsegneur Robiert , et li 
dist ensi : c Mesire Robiert , biau dus fius, 
nouvielles vous sai dire molt joieuses aveukes 
vous, i — c Ciertes, dist mesire Robiers, de 
joie averoie-jou bien mestier ; car nus, sans 
Dieu , ne poroit maître consel à çou ke jou 
euse joie; car g'ai pierdu vo bielle fille, dont 
j'ai trop gran duel au quer;apriès j'ai pierdu 

le varlet et l'eskuhier ki onkes fust au 
monde ki plus de bien me fist : c'est Jehans 
li bons mes eskuiers. » — c Mesires Robiert, 
dist li sires , or ne vous esmaiiés mie si ; car 
des eskuiers vous trouvères asés, mis de 
ma bielle fille vous sai-ge bien à dire boines 
nouvielles; car je l'ai veue maintenant, et si 
saciés ke c'est la plus bielle dame ki soit el 
monde. > Gant mesîre Robiers oy cou, si tre- 
saut tous de joie et dist à son segnor : c A , 
sire ! por Dieu ! menés-moi veoir se çou est 
voirs. » — c Volentiers , dist li sires : venés- 
vous-ent. » Li sires va devant et cil apriès, 
tant k'il sont venu en la canbre ù la mère 
fasoit enchore grant fieste de sa fille , et 
ploroient de joie li une sour l'autre. Gant 
elles virent lor drois segnors venir si se le- 
vèrent ; et si tos comme mesire Robiers con- 
nut sa famé , si li couru les bras tendus, si 
s'entr'acolerent et baisent menuement, et 
pleurent de joie et de pilé. Et furent ensi 
entr'acholé l'esrure de .x. arpens de tiere 

ansois ke on les penust desasanbler. Li sires 
coumanda ke les tables fusent mises pour 
souper, si souperent et menèrent gran 
goie. 

Apriès souper, cant la fieste ot esté grans, 
s'alerent coucier; si jut la nuit mesire Robiers 
aveuc madame Jehane sa famé, ki li fist molt 
grant joie, et il li ausi; et parlèrent ensanle 
de molt de choses, et tant ke mesire Robiers 
li demanda ù elle avoit tant esté, et elle dist : 
c Sire, molt i aroit à conter : vous le saurés 
bien à tans; mais dites-moi coument vous 
l'avés puis fait ne ù vous avés esté si longe- 
ment. > — c Dame , dist mesire Robiers , ce 
vous dirai-je bien. > Si li coumenche à con- 
ter tout çou ke elle savoit bien, et de Jehan 
son eskuier ki tant de bien li avoit fait, et li 
dist k f il estoit si coureciés de çou ke il l'avoit 
ensi pierdu, k'il ne fineroit jamès d'esrer 
devant ke il l'aroit trouvé , et k'il mouveroit 
au matin, c Sire, dist la dame, ce seroit 
folie. Et ke sera-che dont? me volés-vous 



dont laisier? • — • Ciertes, dame, dist-il ( 
Taire le me convient, car nus hon ne fis! 
onkesautant pour autre comme il a fait pour 
moi. > — < Sire , dist la dame , se il a fait 
pour vous, il a fait que sages : il le devoitbien 
faire. > — < Dame , dist mesire Robiers , à 
çou ke tous me dites vousle counisiés. » — 
■ Ciertes , dist la dame , je le doî bien cou- 
noistre , car il ne fist piechà chose ke je ne 
seuse bien. » — « Dame, dist mesre (tic) 
Robiers, vous me faites tonte esmiervellier 
de teus parolles. > — « Sire , dist ta dame, 
bomkesne vous esraiervelllés. Se je vousdi- 
soie une parolle pour voir et à ciertes, dont 
ne m'en crerés-vous bien ?» — « Dame, dist- 
■I, oïl voir. > — • Or me créés dont de 
cesti , fait-elle ; car bien saciés vraiement ke 
je sui icil Jehans ke vous volés aler kesre, 
et si vous dirai coument. Gan je seuc ke vous 
en f listes aies pour le gran deul ke vous aviés 
de çou ke vous cuidiés ke je me fuse mes- 
faiteetpourvostre ticre ke vous cuidiés avoir 

isi pierdue à tous jours, cant jou oï conter l'o- 
coison de la fremalle et le traïson ke mesire 
Raous avoit faîte, si fui tant courecie comme 
nulle fenrae plus. Tantos je fisc rouegnier 
mes cheviaus, et pris deniers en mes cofres 
entour .X. livres de tournois, et m'atournay 
corn eskuîers, et vossuii juskes à Paris, et 
vos trouvai à la tonbe Ysoré , et là m'acom- 
pagnai-geà vous, et nous alanmes ensanle 
justes à Marsaille, et fumes .vij. ans en- 
sanble, ù je vos sierv i à mon pooir comme 
mon droit segnor; siletiengà bien enploiic 
tout le sierviche ke g'i ai fait. Et saciés pour 
voir ke je suis inocense et giusie de tout cou 
ke li mauvais chevaliers me metoit sus; et 
bien î pert , k'il en a eslé en camp hounis et 
a recouneut la trayson. • Lors achola ma- 
dame Jehane monsegneur Robiert son se- 
gnour,et le baisa en la bonce molt douce- 
ment. Cant mesire Robiers entendi ke ce 
fu elle ki si bien l'avoit sïervi , si en ot si 
grant joie ke nus poroît dire ne penser, et 



molt s'esmerviella en son quer conment elle 
se peut apenser de cou faire ki tournoit à si 
grant bonté : si l'en ama miiis tous les jours 
de sa vie. 

Ensi furent ensanble ces ij . boines per- 
sonnes; et alerent sour lor tiere manoir, k'il 
a voient grant et bielle , et menèrent bonne 
vie comme jouene gent ki molt s'entr'ame- 
rent. Et ala mesire Robiera souvent astour- 
noiemens aveakes son segnor, de cui mesnie 
il estoit, et i fist molt de s'onneur et î con- 
quis! grant pris et grant avoir, et fist tant 
k'il aquist plus de tiere ke il n'en avoit. Et 
cant lor sires et lor dame furent mort, si 
oreut toute la tiere. Et fist tant par sa proaiche 
k'il fu doubles banerés et eut bien. îiîj.H. 
livrées de tiere ; mais honkes ne pot avoir 
nul enfant de sa famé : dont il fn molt cou- 
reciés. Ensi fu aveuc sa famé plus de -x. 
ans puis k'il ot vencu la batalte contre mon- 
segneur Raoul. Apriès le tienne de .x. ans , 
par la volenté de Dieu , à cui nous soumes 

tout sousmis , le prist H maus de la mort , et 
moru comme preudom, et ot toutes ses 
droitures , et fu mis en tiere à grant ounour. 
Et sa famé , la bielle dame , en fist si grant 
deul ke tout cil ki le veoient en orent pité ; 
mais en la fin li couvint le deul ou- 
blier , si s'en conforta ; mais che fu petit. 
Molt se démena la dame en sa vaiveté comme 
bonne dame et relegieuse , car elle amoit 
molt Dieu et sainte Eglise; si se tint molt um- 
lement, et molt ama les povres et lor fist 
molt de biens, et fu si bonne dame ke nus 
ne savoit en li ke dire ne ke reprendre se 
tout gran bien non. Et aveuc tout çou elle es- 
toit tant bielle ke caskuns disoit ki le veoit 
ke çou estoit li mireoirs de toutes les dames 
del monde de biauté et de bonté. Mais à tant 
se taistli contes .j. poi à parler de li » et re- 
tourne à parler dou roi Flore, dont il s'est 
grant pieche teus. 

Or dist li contes ke li rois Flores d'Ausai 
fu en son pais molt dolans et molt coureciés 

de la départie de sa première fenme ; non-* 
pourcant li autre li fu amenée , ki aukes fa 
bielle et gente ; mais il ne le pot avoir d'a- 
sés si à quer comme il avoit l'autre. .Iiij. ans 
fu aveukes li ; mais honkes enfant n'en pot 
avoir. Et cant il i ot esté cel tiermine, si prist 
la dame li maus de la mort, et fu enfouie : 
dont si ami furent inolt dolent. Si fu fais 
ses siervices si ke on doit faire à Romme. 
Et demora li rois Flores vaives plus de .ij. 
ans; et fu enchoresjouenes hom , k'il n'avoit 
pas plus de .xlv. ans , et tant ke si baron li 
dirent ke marier le couvenoit. c Giertes , 
dist li rois Flores, de che faire n'ai-ge pas 
grant talent , car jou ai eu .ij. femmes : hon- 
kes enfant n'en poc avoir. Et d'autre part , 
la première ke j'oi fu tant bonne et tant 
bielle, et tantl'amoie de mon quer pour la 
grant biauté ki estoit en li ke je ne le puis 
oublier : si vous di bien que jamès fenme 
ne prenderai se je ne l'ai ausi bielle et ausi 
bonne corrç elle estoit. Or ait Dieus merchi 

de l'ame de li ! car elle est respasée en IV 
béie ù elle estolt, che m'a-on fait enten- 
dant. > — t Ha , sire ! dist uns chevaliers 
ki esloit de son privé consel , il a molt de 
bonnes dames aval le paîs, ke tous ne 
counisiés pas tontes; et encore sai-ge telle 
k'il n'a de bonté ne de bianté sa parel el 
monde; et se vous savies saviés {tic) sa 
bonté, et vous veisiés sa grant bianté, vous 
diriés bien ke bons eurens seroit li rois ki 
poroit avoir le daugier de tel dame ; et sa- 
ciés ke elle est gentius fenme et vallans et 
riche et de grant tiere. Et si vos conterai 
partie de ses bontés , s'il vous plaist. » Et li 
rois dist k'il veut bien c'on li die. Et h' che- 
valiers coumenche a conter coument elle 
s'esmut por aler kesre son segnour, et cou- 
ment elle le trouva et mena à Marselle , 
et les grans bontés et les grans siervices 
k'elle li Est, si comme il a esté dit el conte 
par devant, si ke li rois Flores s'en esmier- 
vella trop. Et dist au chevalier à consel ke 

tel femme prenderoit- il vole n tiers. • Sire, 
dist li chevaliers, ki estoit dou pais à la 
dame , je irai à li , s'il vous plaist; si parle- 
rai tant à li , se je pais» ke li mariages de 
vous .ij. sera fais. » — • Oïl, dist li rois 
Flores , je veul bien ke vous i alliés , et vous 
pri ke vous pensés de la besongne. » 

A tant s'esmut li chevaliers et esra tant par 
ses journées k'il vint ou pais ù la bielle 
dame manoit ke li contes apielle ma dame 
Jehane. II le trouva à .j. sien kastiel à sé- 
jour; et elle li fist grant joie , comme celui 
cui elle counisoit. Li chevaliers le traist à 
consel , et li conta dou roi Flore d'Ausai ki 
le mandoit ke elle venist à lui et il la prende- 
roit à fenme. Gant la dame oï ensi le cheva- 
lier parler, si coumencba à sousrire (ki molt 
bien li avenoit), et dist au chevalier : c Vos- 
tre rois n'est pas si enteus ne si courtois 
coume je cuidoie , cant il me mande ensi ke 
je voise à li et il me prendera à fenme. Cier- 
tes , je ne sui mie soudoiiere pour aler à son 

couinant; mais dites à voslre roi, s'il li 
plaist , k'il viegae à moi , se il me prise tant 
et ainme et se li soit biel se je le venl pren- 
dre à mari et à espous ; car li segnor doivent 
rekesre les dames , ne mie les dames les 
segnours. > — « Dame, dist li chevaliers, 
tout çou ke vous m'avés (lit li dirai-ge 
bien; mais je doue k'il ne le tiegne à or- 
guel. > — < Sire chevaliers , dist li dame , il 
i notera çou k'il li plaira ; mais en chose ke 
je vous aie dite il n'a se courtoisie non et 
raison. > — t Dame , dist li chevaliers , de 
par Dieu ce soit! je m'en vois à vostre con- 
giet à moDsegneur le roi , et li dirai çou ke 
vousm'avésdit;etse vousli volés plus man- 
der, si le me dites. » — < Oïl, dîst la dame : 
dites-li ke jo li manc salus et ke je li sai mol t 
bon gré de l'ounour ke il m'a mandé. > 

Li chevaliers se parti à tant de la dame , 
et vint au quart jour au roi Flore d'Ausaî , et 
le trouva en sa canbre, là ù il parloit à son 
privé consel. Li chevaliers salua le roi , et 

il li rendi son salu, et le fist séir claies H 
et li demanda nouvielles de la biele dame. 
Et il li conta tout çou k'elle li mandoit, 
ke elle ne venroit point à li, car elle n'es- 
toit point soudoiiere pour aler à la re- 
keste de lui ; car li segnour sont tenut à re- 
kerre les dames : che li mandoit-elle , et 
se li mandoit salus et ke elle li savoit bon 
gré del hounour k'elle * li rekairoit. Gant li 
rois Flores entendi ces parolles si coumen- 
cha à penser, et ne dist mot devant grant 
pieche. c Sire, dist uns chevaliers ki estoit 
ses mestres conseillers, à coi pensés-vous 
tant? Giertes, toutes te us parolles doit bien 
dire boine dame et sage ; et si m'ait Dieus , 
elle est et sages et vallans : si vos lo en bonne 
foi ke vous regardés .j. jour ke vos pores 
ieste ; à li mandés salus, et ke vos serés à tel 
jour à li pour faire hounour et pour prendre 

* On lit ainsi au manuscrit; mais le sens exige 

à fenme. > — c Ciertes, dist li rois Flores, je li 
manderai ke je serai à li el mois de Paskes, 
et ke elle s'aparaut pour recevoir tel homme 
corn je sui. » Lors dist li rois Flores au cheva- 
lier ki ot esté à la dame , k'il meust dedens 
tierc jour à aler dire ces nouvielles à la 
dame. 

Au tierc jour mut li chevaliers , et esra 
tant k'il vint à la dame , et li dist ke li rois li 
mandoit k'il seroit à li el mois de Paskes. 
Et elle respondi ke che fust de par Dieu, et 
ke elle en parleroit à ses amis , et ke elle se- 
roit aparelie pour faire se volenté si comme li 
houneurs de bonne dame le rekiert. Apriès 
ces parolless'en parti li chevaliers, et en vint à 
son segnor le roi Flore et li conta la response 
de la bielle dame si comme vous l'avés oï. Si 
atira li rois Flores d'Ausai son oire et s'esmut 
atout grant gent pour aler ou pais à la bielle 
dame. Gant il fu là venus si le prist et espousa. 
Et i ot grant joie et grant fieste. Si l'enmena 
en son pais, ù on fist molt gran joie de li. Si 

rama molt li rois Flores pour sa grant biauté 
et pour le grant sens et le grant valour ki en 
li estoit. Et dedens Fanée k'il Tôt prise elle 
fa grose et porta fruit en son ventre tant ke 
drois fu; et délivra d'une fille avant et d'un 
fil apriès , ki ot à non Florens , et la fille ot à 
nonFlorie. Et fu cil enfès Florens moltbiaus. 
Et cant il fu chevaliers si fu li miudres ke 
on seuist as armes à son tans, si k'il fu esleus 
à iestre erapereres de Goustantinoble. Et fu 
molt preudom, et fist molt d'essart et de do* 
lour as Sarasins. Et la fille fu puis roine de 
la tiere son père , et le prist à fenme li fins, 
au roi de Hungrie ; et fu dame de .ij. roiau-. 
mes. Celle grant hounour otria Dieus à la 
bielle dame pour bonté et pour sa loiauté. 
Gran tans fu li rois Flores aveuc celle bielle 
dame ; et cant il plot à Dieu ke sa fins vint, si 
ot si bielle counisanche ke Dieus en ot une 
bielle ame. Apriès çou la dame ne vescui ke 
demi-an, si trespasa dou siècle comme boine 
et loiaus , et eut bielle fin et boqne recou* 

nisanche. Ichi finist H contes dou roi flore 
et de la bielle Jehane. 

